14 Bala 1 Bakorintha 6:18. Fa mosadi wa ga Potifaro a ne a leka go raela Josefa, Josefa o ne a tshaba ka tsela ya mmatota. A bo a tlhometse Bakeresete ba ba mo lenyalong mmogo le ba ba seng mo lenyalong sekao se se molemo jang ne! Go bonala sentle gore segakolodi sa ga Josefa se ne se tlhotlhelediwa ke ditiragalo tse di fetileng tse di neng di bontsha gore Modimo o ikutlwa jang ka boitsholo jo bo sa siamang. Fa re batla go ikobela taelo ya gore re ‘tshabe kgokafalo,’ re tla tila dilo tse di ka dirang gore re eletse go tlhakanela dikobo le motho mongwe yo e seng molekane wa rona wa lenyalo. Re bolelelwa jaana: “Bolayang ditokololo tsa lona tsa mmele tse di . . . ka ga kgokafalo, boitshekologo, keletso ya tlhakanelodikobo, keletso e e utlwisang botlhoko, le keletso ya bopelotshetlha, se e leng kobamelo ya medingwana. Ka ntlha ya dilo tseo tšhakgalo ya Modimo e a tla.”—Bakol. 3:5, 6.